open-index/open-wikipedia-markdown huggingface dataset:
Massey Ferguson

**Massey Ferguson** on rahvusvaheline põllumajandusmasinatootja. Ettevõte tekkis 1953. aastal kui liitusid Kanada firma Massey-Harris ning Suurbritannia firma Ferguson-Brown. Viiskümmend aastat oli peakontor Coventrys Suurbritannias, kuid 2003. aastal koliti Beauvais' linna Prantsusmaal.

## Vaata ka
* Case IH
* John Deere
* New Holland Agriculture
* SAME
* Versatile (ettevõte)
* Kubota

## Välislingid
* Koduleht
Berliini maraton

**Berliini maraton** (saksa keels *Berlin-Marathon*) maratonijooksuüritusi, mis toimub igal aastal septembri lõpus Saksamaa pealinnas Berliinis. Esmakordselt korraldati see 1974. aastal ning alates sellest ajast on see kasvanud üheks aailma maratoni suurvõistluste sarja kuuluvaks võistluseks. Berliini maraton on tuntud oma kiire ja tasase raja poolest, mis kulgeb läbi linna ajalooliste vaatamisväärsuste, algus ja lõpp on Brandenburgi värava lähedal. See maraton on olnud paljude maailmarekordite sünnipaik. Igal aastal osaleb Berliini maratonil üle 40 000 jooksja üle maailma, muutes selle üheks suurimaks rahvaspordisündmuseks Euroopas ja oluliseks osaks Berliini kultuurielust.

## Vaata ka
* Berliini sport

## Viited

## Välislingid
* Koduleht
Põhtino kalmistu

**Põhtino kalmistu** (vene keeles Пыхтинское кладбище) on kalmistu Moskvas Novomoskovski ringkonnas Vnukovskojes Põhtino küla lähedal, Moskva ringteest 9 km edelas.

Kalmistu pindala on 20 hektarit.

Põhtino kalmistu on rajatud Teise maailmasõja ajal. 1996. aastal ehitati kalmistule kirik-kabel. Kalmistule on maetuid palju Teises maailmasõjas ja Nõukogude-Afganistani sõjas hukkunuid.

Moskva linna piires on Põhtino kalmistu alates 2012. aastast linna halduspiiride laiendamise tõttu.

## Maetuid
*Juri Apresjan, keeleteadlane
*Sergei Beljakovitš, näitleja
*Dmitri Buzõljov, näitleja, luuletaja ja stsenarist
*Mihhail Dokin, näitleja
*Sergei Guvernjuk, mehaanikateadlane
*Boriss Lahtin, sõjaväe- ja tsiviillendur
*Armands Neilands-Jaunzems, näitleja
*Larissa Petrovskaja, sotsiaalpsühholoog
*Tatjana Protsenko, näitleja ja ajakirjanik
*Valentin Sidorov, luuletaja, proosakirjanik ja kirjandusteadlane
*Valeri Statsenko, vettehüppaja
*Vladimit Timošinin, vettehüppaja

## Viited
Instasamka

**Darja Jevgenijevna Zotejeva** (Дарья Евгеньевна Зотеева; sündinud 11. mail 2000), esinejanimega **Instasamka (Инстасамка)**, on Venemaa laulja, räppar ja TikToki videote looja. Varem on ta Instagramis blogi pidanud.

## Diskograafia
### Stuudioalbumid

* Born to Flex (2019)
* Трипл малыш (2019)
* MAMACITA (2020)
* Спасибо Папаша (koos Moneykeniga) (2020)
* СЕМЕЙНЫЙ БИЗНЕС (koos Moneykeniga) (2020)
* MONEYDEALER (2021)
* QUEEN OF RAP (2022)
* POPSTAR (2022)

### Remiksalbumid

* SPED UP ALBUM (2023)
Maintenay

**Maintenay** on vald Põhja-Prantsusmaal Pas-de-Calais' departemangus.

Maintenay asub 14 km Montreuil-sur-Merist lõunas, teede D119 ja D139 ristumiskoha ümbruses.

## Huviväärsusi

* Bertronvali loss.
* 13. sajandi Saint Nicholas' kirik.
* Vesiveski


Moulin de Maintenay - 2011-06-23-edit1.jpg|Restaureeritud vesiveski
62538-Maintenay-Sols.png


## Viited
Maisoncelle

**Maisoncelle** on vald Põhja-Prantsusmaal Pas-de-Calais' departemangus.

Maisoncelle asub 23 km Montreuil-sur-Merist idas, tee D139 ääres.

## Huviväärsusi

* Azincourt'i lahingu mälestusmärk.
* Saint Jean-Baptiste'i kirik, 1959. aastal renoveeritud.


Maisoncelle - Ancien panneau d'entrée.JPG|Vana teemärgistus teel Maisoncelle'i
62541-Maisoncelle-Sols.png


## Viited
Kuzminskoje kalmistu

**Kuzminskoje kalmistu** (vene keeles Кузьминское кладбище) on kalmistu Moskvas Kaguringkonnas Võhhino-Žulebino rajoonis (munitsipaalringkonnas) aadressil Akadeemik Skrjabini tänav 19.

Kuzminskoje kalmistu pindala on 42,9 hektarit.

Kuzminskoje kalmistu rajati 1956. aastal. Kalmistu sai nime läheduses asunud Kuzminki küla järgi. Kuzminskoje kalmistul on ka islamiusuliste sektor.

## Maetuid
*Nikolai Aleksejev, näitleja ja teatripedagoog
*Leonid Aristov, multifilmide lavastaja 
*Valeri Balabanov, kunstnik, kirjanik ja filosoof
*Aleksei Baškirov, ajaloolane ja arheoloog
*Aleksandr Beljavski, näitleja
*Kirill Bolšakov, keemik
*Rimma Bõkova, näitleja
*Juri Dombrovski, proosakirjanik, luuletaja ja kirjanduskriitik
*Aleksandr Dubjanski, dravidoloog ja keeleteadlane
*Nikolai Ekk, filmilavastaja ja stsenarist
*Jevgenija Ginzburg, kirjanik
*Georgi Gorškov, geoloog ja seismoloog
*Zinaida Jermoljeva, mikrobioloog ja epidemoloog
*Sergei Koršunov, jalgpallur ja jalgpallitreener
*Aleksandr Lissitsõn, geoloog
*Leonid Markov, näitleja
*Vladimir Nikanorov, jalgpallur ja hokimängija
*Leonid Reutov, näitleja
*Natalija Rõtšagova, näitleja
*Sergei Sivko, poksija
*Igor Sorin, muusik ja luuletaja
*Vladimir Spitsin, zooloog
*Vladmir Širjajev, näitleja
*Tatjana Žukova-Kirtbaja, näitleja
*Igor Torgov, keemik
*Boriss Vahnjuk, luuletaja, autorilaulude esitaja ja ajakirjanik

## Viited
Intuitivism

**Intuitivism** (vene sõnast интуитивизм) on filosoofia mõttemuster ja teadmisõpetuse mudel, mille kohaselt intuitsioon on peamine vahetu teadmise vahend. Vahetu teadmine tähendab, et aistitav asi ongi teadvuses.  

Intuitivism tekkis 19. ja 20. sajandi vahetusel ning vastandus positivistlikule arusaamale teaduslikust teadmisest. Intuitivism levis  1920.–1930. aastatel (elufilosoofia ja eksistentsialismi kõrgaegade vahel). Henri Bergsoni õpetus levis kahes vormis: Saksamaal nimetusega "elufilosoofia" ja Venemaal nimetusega "intuitivism" (Nikolai Losski). Mõnevõrra erines neist Edmund Husserli fenomenoloogia. Teoses "Philosophia Perennis" (1930) nimetati Bergsoni, Husserli ja Losski õpetusi intuitivismi eri mõttesuundadeks.

## Vaata ka

* intuitsioon
* otsene realism
Rogožskoje kalmistu

**Rogožskoje kalmistu** (vene keeles Рогожское кладбище) on kalmistu Moskvas Kaguringkonnas Nižegorodski rajoonis (munitsipaalringkonnas) aadressil Staroobrjadtšeskaja ulitsa 31A.

Rogožskoje kalmistu pindala on 9,6 hektarit.

Rogožskoje kalmistu asutati vanausuliste kalmistuna 1771. aasta septembris Moskvat laastanud katkuepideemia ajal. 1776. aastal ehitati kalmistu kabel ümber kirikuks. 1796. aastal ehitati kalmistule teine kirik ja 1804. aastal kolmas. 1830. aastatel hakati Rogožskoje kalmistu lähedale ehitama vanausuliste õppeasutusi ja almusemajasid. Rogožskojest kujunes vanausuliste oluline vaimne keskus.

Kuni 1934. aastani maeti kalmistule ainult vanausulisi.

## Maetuid
*Ivan Alimarin, keemik
*Maks Alpert, fotograaf ja fotoreporter
*Aleksandr Antonov, näitleja
*Boriss Ignatovitš, fotograaf, filmioperaator ja ajakirjanik
*Irinarh (Parfenov), Vene vanausu vaimulik, peapiiskop
*Joann (Kalinin), Vene vanausu kirikupea (Moskva ja kogu Venemaa peapiiskop) aastail 1944–1955
*Mihhail Jurjev, ajaloolane-sinoloog
*Mihhail Koroptsov, filmioperaator
*Mihhail Kovner, füüsik
*Savva Morozov, ettevõtja ja filantroop
*Nikola (Pozdnev), Vene vanausu vaimulik, peapiiskop
*Mihhail Perejaslavets, skulptor ja kunstipedagoog
*Vladimir Perejaslavets, maalikunstnik ja kunstipedagoog
*Gleb Sokolov, kunstiteadlane
*Kozma Soldatjonkov, ettevõtja ja kirjastaja
*Marianna Šaskolskaja, kristallograaf
*Pavel Šelaputin, ettevõtja ja riiginõunik
*Anatoli Šiškov, näitleja ja teatrilavastaja
*Vladimir Vanke, füüsik
*Jevgeni Vasjukov, maletaja
*Nina Vatolina, plakatikunstnik ja maalikunstnik

## Viited
Operatsioonikäsk

**Operatsioonikäsk** (inglise k *Operations order* ehk *OPORD*) on sõjanduses standardses vormis plaan-dokument alluvate üksuste, allüksuste või sõjaväelaste tegevuse korraldamiseks kindlal eesmärgil ja kindlates ajalistes ning ruumilistes piirides.

Operatsioonikäsu alaliikideks on 
* eelkäsk *(warning order - WARNO)* ja 
* osakäsk *(fragmentary order - FRAGO)*. 

## NATO standardse operatsioonikäsu ülesehitus

NATOs rakendatava operatsioonikäsu standardi number on STANAG 2014. Operatsioonikäsu standardsed (eestikeelsed) põhipunktid on:

1. OLUKORD
:a. Huvilala.
:b. Operatsiooniala.
:c. Vastane.
:d. Omad jõud.
:e. Tugevdused ja vähendused.
:f. Tsiviilmõjud

2. ÜLESANNE

(Võimalikult konkreetne ja kompaktne lause, mis võtab kokku kogu operatsiooni mõtte ja põhiinfo: kes, mida, kus, millal, miks)

3. TEOSTUS
:a. Ülema kavatsus.
:b. Tegevuskavand.
:c. Manöövriskeem.
:d. Tuletoetus.
:e. Kannatanute evakueerimine.
:f. Ülesanded alluvatele üksustele/-allüksustele
:g. Ülesanded alluvatele toetusfunktsioonidele.
:h. Kooskõlastusjuhised.

4. TOETUS
:a. Logistika.
:b. Personalitoetus.
:c. Meditsiinitoetus.

5. JUHTIMINE JA SIDE
:a. Üldjuhtimine.
:b. Juhtimislahendus ja kontroll.
:c. Side.

Operatsioonikäsul on tavaliselt mitmeid kindla nimetusega lisasid või alalisasid nagu näiteks struktuurid, manöövriskeemid ja sidetabelid.

## Käsu koostamine ja andmine
Operatsioonikäsu koostab üldjuhul üksuse staap või allüksuse juhtkond vastavalt olukorrale, vajadusele ja ülema juhistele. Käsu ja lisade kogumaht võib varieeruda vastavalt üksuse tasandile ja operatsiooni ulatusele mõnest leheküljest kuni sadade lehekülgedeni. 

Käsu andmiseks ehk esitamiseks kutsutakse tavaliselt kohale alluvate üksuste ülemad või nende asendajad. 

Võimalusel mängitakse hiljem enne tegevusse asumist põhilised olulised tegevused maastikumudelil või suurendatud kaardil läbi.

## Vaata ka
* Käsk
* Käskkiri
* Taktika
* Ajagrupp
* Staap
Sinalepa kalmistu

**Sinalepa kalmistu** on kalmistu Läänemaal Panga külas. Kalmistu oli Mäemõisa Nikolai õigeusu kiriku  kalmistu. Sinalepa kalmistu on 1,63 ha (16 298 m²) suurune.

## Viited
Aadam ja Eeva (Rodin)

„**Aadam ja Eeva**“ (prantsuse keeles „*Adam et Eve*“) ehk „**Magavad Aadam ja Eeva**“  on prantsuse kunstniku Auguste Rodini skulptuur.

1905. aastal valminud teos kujutab magavat Aadamat ja Eevat.
Lutsiferiinid

**Lutsiferiinid** (ladina sõnast *lucifer* 'valguse tooja/kandja') on valgust kiirgavad ühendid organismides, kellel on bioluminestsentsivõime. 

Lutsferiinid kiirgavad valgust, kui need reageerivad  lutsiferaaside vahendusel molekulaarse hapnikuga.
Toomas Agasild

**Toomas Agasild** (10. november 1951 Saku vald – 5. juuni 2024) oli eesti ettevõtja.

## Elulugu
Agasild lõpetas 1970. aastal Tallinna 2. Keskkooli ja Tallinna Polütehnilise Instituudi ehitusinseneri erialal. 

Ta osales Eesti Üliõpilaste Ehitusmalevas, kahel suvel Paide KEK-is ja asus seetõttu 1975. aastal elama Järvamaale, olles Paide KEK-is töödejuhataja, jaoskonnajuhataja, juhataja asetäitja ja 1985. aastast juht. 1990. aastatel korraldati Paide KEK ümber Mäo tööstusküla arendajaks, 1994. aastal pandi alus koostööle Taani aknatootjaga Rationel Vinduer, mille tulemusel asutati 1996. aastal puitaknaid ja välisuksi tootev ettevõte AS Viking Window, kus Agasild oli juhatuse liige ja juhatuse esimees. Ta oli suurosanik valdusettevõttes AS Mäo Invest, mis on AS Viking Window, OÜ Mäo Grill ja Pärnu sanatooriumi Tervis omanik.

Agasild panustas kohalikesse üritustesse ja ettevõtmistesse, Paide Viking Window korvpalliklubi, Paide-Türi rahvajooksu, Sämmi Grilli ja Sanatooriumi Tervis arendamisse, tegeles heategevusega.

Agasild on korduvalt valitud Järvamaa mõjukate hulka. Ta oli Äripäeva dividendide edetabelis 2006. aastal 101. kohal (4,26 miljonit krooni), 2014. aastal 280. kohal (195000 eurot) ja 2016. aastal 168. kohal (313765 eurot), Äripäeva rikaste edetabelis 2006. aastal 202. kohal (112,54 miljonit krooni) 2007. aastal 147. kohal (195,6 miljonit krooni), 2010. aastal 276. kohal (98 miljonit krooni) ja 2013. aastal 403. kohal (6,7 miljonit eurot).

Agasild oli aastatel 2017–2021 Paide linnavolikogu liige Valimisliidu Suur-Järvamaa koosseisus, ta sai 2017. aasta kohaliku omavalitsuse volikogude valimistel 60 häält.

## Tunnustus

* 2001 Järvamaa teenetemedal
* 2004 Valgetähe V klassi teenetemärk
* 2010 Paide linna aukodanik
* 2015 Järvamaa elutööpreemia
* 2019 Järvamaa vapimärk

## Isiklikku
Ta oli abielus haridustegelase ja Anna koguduse juhatuse esimehe Tiiu Agasillaga. Neil on kaks last - tütar Anneli Agasild ja poeg Andres Agasild.

## Viited
Grace Brown

**Grace Brown** (sündinud 7. juulil 1992 Camperdownis Victoria osariigis) on Austraalia maantejalgrattur, olümpiavõitja (2024).

2020. aasta suveolümpiamängudel Tōkyōis tuli ta naiste eraldisõidus neljandaks.

2022. aasta Rahvaste Ühenduse mängudel Birminghamis võitis ta eraldisõidus kuldmedali.

2024. aasta suveolümpiamängudel Pariisis tuli ta eraldisõidus olümpiavõitjaks.

Maanteesõidu maailmameistrivõistlustel on ta eraldisõidus võitnud kaks hõbemedalit (2022 ja 2023).

Profina võistleb Brown alates 2018. aastast. Ta kuulub alates 2022. aastast profitiimi FDJ–Suez. Ta on võitnud ühepäevasõidud Classic Brugge–De Panne (2021) ja Liège–Bastogne–Liège (2024).

## Välislingid
* Grace Brown saidil ProCyclingStats
Egolf Leo von zur Mühlen

**Egolf Leo von zur Mühlen** (30. juuli 1881 Võisiku mõis, Viljandimaa – 3. juuni 1942 Tallinn) oli baltisaksa päritolu Vene ja Eesti sõjaväelane.

Ta on lõpetanud 1899. aastal Tallinna Peetri Reaalkooli ja Riia Polütehnilise Instituudi ehitusinseneri erialal.

Mühlen astus teenistusse 1. kategooria vabatahtlikuna Leedu 14. ratsaväelaste polku aastal 1900, sooritas reservlipniku eksami 1901, ülendati Viljandi kreisi armee ratsaväereservi reservlipnikuks 1901, läbis 1. treeninglaagri Pavlogradi 4. ihuratsaväelaste polgus 1902, 2. treeninglaagri Pihkva 2. ihuratsaväelaste polgus 1909, 3. treeninglaagri 16. husaaride Irkutski polgus 1914. Ta kutsuti 1914. aastal reservist ja määrati Pihkva 2. ihuratsaväelaste polgu 3. eskadrilli nooremohvitseriks, ülendati alamleitnandiks 27. veebruaril 1915 ja leitnandiks 27. novembril 1916, sai 19. märtsil 1915 haavata paremasse jalga, oli Põhjarinde 5. sõjalise ehituse noorem töödejuht 1. jaanuarist 1916 kuni 1. septembrini 1917.

Mühlen astus Balti pataljoni vabatahtlikuna ja määrati sideohvitseriks 21. novembril 1918, oli polgu staabis, vabastati teenistusest 1. juunil 1920, tegutses hiljem inseneri ja tehase direktorina.

## Tunnustus
* Püha Stanislavi ordeni III klass (1907)
* Püha Anna ordeni IV klass kirjaga "Julguse eest" (1915)
* Püha Anna ordeni III klass mõõkade ja vibuga (1915)
* Püha Stanislavi ordeni II klass mõõkadega
* Püha Anna ordeni II klass mõõkadega

## Isiklikku
Tema vennad olid põllumees ja ohvitser Viktor von zur Mühlen ning ettevõtja Moritz von Zur-Mühlen.

## Viited


## Välislingid
*Egolf Leo von zur Mühlen geni.com andmekogus
Ants Kass

**Ants Kass** (sündinud 27. märtsil 1951 Tallinnas) on eesti ortopeed, sporditraumatoloog ja kergejõustiklane.

## Elulugu
Ta lõpetas 1970. aastal Tallinna 2. Keskkooli ja 1976. aastal Tartu Riikliku Ülikooli (TRÜ) arstiteaduskonna.

Kass oli aastatel 1976–1980 Tallinna Vabariikliku Haigla kirurg-traumatoloog, 1977–1984 Vabariikliku Kehakultuuridispanseri spordiarst, 1980–1984 Tallinna Kiirabihaigla rindkere-, ortopeedia- ja traumaosakonna juhataja ja 1984–1996 rindkeretraumatoloogia osakonna juhataja, 1989–1992 Kesk-Põhjamaa keskhaigla ortopeed, 1996–2016 Põhja-Eesti Regionaalhaigla (PERH) ortopeediakeskuse juhataja ja 2016–2022 ortopeediakeskuse III ortopeediaosakonna vanemarst-konsultant, 2000–2012 Team75plus arst, on 2022. aastast Fertilitases ortopeed. Ta on paigaldanud üle 8000 liigeseproteesi, abistanud spordiarstina paljudel suurvõistlustel Eesti jäähoki-, jalgpalli-, kergejõustiku-, poksi- ja karatevõistkondi.

Kass on Eesti Traumatoloogide ja Ortopeedide Seltsi, Maailma Ortopeedide Seltsi (SICOT), Euroopa Traumatoloogide ja Ortopeedide Seltsi (EFORT), AO ALUMNI Assotsiatsiooni ja Euroopa Põlvekirurgia- ja Artroskoopiaseltsi (ESSCA 2000) liige ning Ameerika Ortopeediaakadeemia (AAOS) välisliige. Ta on avaldanud brošüüre sportlase toitumise ning vigastuste vältimise ja ravi kohta.

2004. aastal ostis ta PERH-i ortopeediakeskuse juhina riigihanget korraldamata poja firmalt 10,4 miljoni krooni eest liigeseproteese.

2020. aastal alustas prokuratuur tema vastu kriminaalmenetlust riigihangete teostamise nõuete rikkumise ja altkäemaksu võtmise kahtlustuste tõttu. Novembris 2025 tunnistas Harju maakohus Kassi süüdi altkäemaksu võtmises ja karistas teda kahe aasta pikkuse tingimisi vangistusega.

## Tegevus sportlasena
Kass hakkas sportima 1960. aastal Tallinna 27. 8-klassilises koolis kehalise kasvatuse õpetaja Vassili Külaotsa innustusel, esimene treener (1970. aastani) oli Paul Lõokene, TRÜ-s õppimise ajal treenis Fred Kudu käe all. Ta võitis Eesti koolinoorte, noorte ja juunioride meistrivõistlustel medaleid, aastal 1969 NSV Liidu koolinoorte meistrivõistlustel kaugushüppes hõbe- (7.24) ning 1971 Eesti sisemeistrivõistlustel pronksmedali ja püstitas 1969 4 x 100 m teatejooksus Eesti noorterekordi. Ta on 1970. aastast Kalevi liige.

## Tunnustus

* 2015 Regionaalhaigla Grand Man
* 2017 Eesti Punase Risti III klassi teenemärk

## Viited


## Välislingid

* PERH. Regionaalhaigla Grand Man 2015 dr Ants Kass Terviseleht, 3. november 2015
* Eli Lilles. Dr Ants Kass: lõikused on nagu sport – mida rohkem harjutada, seda paremaks läheb Eesti Arst 2016
* Stina Eilsen. Dr Ants Kass – hingega arstikunsti juures regionaalhaigla.drupal.we.ee, 9. veebruar 2017
Bostoni maraton

**Bostoni maraton** (inglise keeles *Boston Marathon*) on maratonivõistlus, mis toimub Ameerika Ühendriikides Massachusettsi osariigis Bostonis. See on maailma vanim iga-aastaselt korraldatav maraton, mida peetakse alates 1897. aastast. Maraton toimub traditsiooniliselt aprilli kolmandal esmaspäeval ehk patrioodipäeval. Bostoni maraton on üks kuuest maailma maratoni suurvõistluste sarja kuuluvast võistlusest ja on tuntud oma keerulise raja poolest, mis sisaldab kurikuulsat Heartbreak Hilli. Maratoni korraldab Bostoni Spordiliit (B.A.A.) ja see on üks väheseid suuri maratone, kus osalemiseks peavad jooksjad täitma ranged kvalifikatsiooninormid. Bostoni maraton on tuntud oma entusiastliku rahvahulga, ajaloolise tähtsuse ja tugeva kogukondliku toe poolest. Aastal 2013 sai üritus ülemaailmse tähelepanu osaliseks terrorirünnaku tõttu. Igal aastal osaleb Bostoni maratonil umbes 30 000 jooksjat, kellele lisanduvad sajad tuhanded pealtvaatajad, muutes selle Uus-Inglismaa suurimaks spordisündmuseks.

## Vaata ka
* Bostoni maratoni võitjate loend
* TD Garden

## Viited

## Kirjandus
* History of the Boston Marathon, Boston Marathon: The First Century of the World's Premier Running Event, by Tom Derderian, Human Kinetics Publishers, 1996, 634 pages
* Boston Marathon, updated third edition, by Tom Derderian 2017, 827 pages. EBook, 978-1-5107-2429-7
Kersti Treufeldt

**Kersti Treufeldt** (sündinud 4. septembril 1951 Tallinnas) on eesti korvpallikohtunik.

## Elulugu
Ta lõpetas 1970. aastal Tallinna 2. Keskkooli ja 1975. aastal tsiviil- ja tööstusehituse erialal Tallinna Polütehnilise Instituudi.

Treufeldt hakkas korvpalliga tegelema Tallinna Keskrajooni Laste- ja Noorte Spordikoolis Kiira Auliku treeningutundides. Ta tegutses 1968. aastast kohtuniku-sekretärina ja võistluste peasekretärina (1970. aastast vabariiklik kategooria), oli kohtunik 1970. aasta Eesti NSV koondise kohtumisel USA olümpiakoondisega ja 1991. aasta NSV Liidu meistrivõistluste finaalseerias, kuulus Eesti Korvpalliliidu volikokku ja Tallinna korvpallisektsiooni juhatusse, tegutses Eesti Korvpalliklubide Assotsiatsiooni peasekretärina.

Treufeldt töötas aastatel 1975–1992 peaehitaja ametikohal mitmes ministeeriumis, hiljem Eesti Sõjamuuseumi direktori asetäitja haldusalal.

## Tunnustus

* 2022 Korvpalli Herbert

## Isiklikku
Tema isa oli elektrik Udo-Viljo Treufeldt, tütar Kirsti Tamm on olnud korvpallikohtunik-sekretär.

## Viited


## Välislingid

* Kersti Treufeldt - 50 aastat korvpallis tegevkohtunikuna basket.ee, 8. detsember 2018
Aretaloogia (eetika)

**Aretaloogia** kui eetika alus.

Antiikfilosoofiast pärit ja praegu filosoofias kasutusel olevas tähenduses on aretaloogia uurimissuund, mis keskendub αρετη ehk vooruse ja vooruslikkuse uurimisele. Igasuguste eetika ja moraalisüsteemide puhul on fundamentaalne roll vooruslikkusel ja vooruslikul käitumisel. Lisaks vooruslikkusele ja selle omadustele, on aretaloogia uurimisobjektiks ka see, kuidas inimene vooruslikuks saab, teisisõnu üritab aretaloogia luua vooruslikku inimest (või vähemalt teooriat vooruslikust inimesest).

Kristluse saabumisega tekkis vajadus aretaloogia ümber defineerida uute, kristlikke vooruste tõttu. Aquino Thomas sünteesis antiikfilosoofia mõtlejate (Aristoteles, Platon jt) teooriatest ja kristlikust mõtteloost uue, terviklikuma aretaloogia, mis koosnes neljast kardinaalsest ja kolmest teoloogilisest voorusest. Need neli kardinaalset voorust on ettevaatlikkus/tagasihoidlikkus (*φρόνησις*), meelekindlus (*ἀνδρεία*), mõõdukus (*σωφροσύνη*) ja õiglus (*δικαιοσύνη*) ning kolm kristlikku on usk, lootus ja ligimesearmastus. Ta tõi ühtlasi välja, et armastus on kõikide vooruste alus ja seeläbi esimene voorus ning on kink jumalalt inimesele.

## Viited
Erika Laansalu

**Erika Laansalu** (varem **Erika Enniko**; sündinud 6. juunil 1952 Valgas) on eesti filmitootja ja tõlk.

## Elulugu
Ta lõpetas 1970. aastal Tallinna 2. Keskkooli ning 1972. aastal Tallinna Kergetööstustehnikumi asjaajamise ja juhtimistöö organiseerimise erialal, täiendas end filmitootmise ja TV juhtimise kursustel Moskvas (1984), Soomes (1991, 1993) ja Baltic Media Center'is Bornholmis (1996).

Laansalu oli aastatel 1972–1973 Eesti Televisioonis direktori sekretär, 1973–1975 Eesti Telefilmis režissööri abi ja assistent, 1983–1985 Tallinnfilmis filmidirektori asetäitja ja filmidirektor, 1991 stuudio EXITfilm asutajaliige, 1993. aastani tegevjuht, seejärel Kanal 2 haldusdirektor, hiljem Taska Productionis. Ta oli ka tõlk ja subtiitrite toimetaja.

Laansalu oli Eesti Audiovisuaalautorite Liidu juhatuse esimees, Eesti Kinoliidu tegevjuht ja juhatuse liige ning Tallinna rahvusvahelise filmifestivali direktor.

## Looming

* "Näkimadalad" (1987–1988, direktor)
* "Mardipäev" (1989, direktor)
* "See kadunud tee" (1990, direktor)
* "Daam autos" (1992, direktor, produtsendi assistent)
* "Balti armastuslood" (1992, direktor, tootmisjuht)
* "Tallinn pieduses" (1993, direktor)
* "Georgica" (1998, tootmisjuht)
* "Nimed marmortahvlil" (2002, tootmisjuht)
* "Täna öösel me ei maga" (2004, tootmisjuht)
* "Röövlirahnu Martin" (2005, tootmisjuht)
* "Kuldrannake" (2006, tegevprodutsent)
* "Sügisball" (2007, tegevprodutsent)
* "Kalevi naised" (2008, tegevprodutsent)
* "Mis su nimi on?" (2009, tootmisjuht)
* "Phobos" (2010, kaasprodutsent)
* "Üksik saar" (2012, tegevprodutsent)
* "1944" (2015, tegevprodutsent)
* "Sangarid" (2017, tootmisjuht)

## Isiklikku
Ta oli abielus operaator Peep Laansaluga.

## Viited


## Välislingid

* 
* Erika Laansalu andmekogus IMDb
* Erika Laansalu andmekogus Filmweb
Hugo von zur Mühlen

**Hugo Kaspar von zur Mühlen** (21. mai 1828 – 15. veebruar 1869) oli Mühlenite aadlisuguvõsast pärit Pornuse mõisnik. 

## Elulugu
Hugo Kaspar von zur Mühlen sündis 1828. aastal Kaspar ja Emilie von zur Mühleni (sünninimega Baranius) peres.

1861. aasta 17. jaanuaril abiellus Hugo von zur Mühlen Vorbuse mõisas Julie Alexandra Elisabeth von Roséega. 

1862. aasta 1. augustil päris Mühlen 71 300 rubla eest Pornuse mõisa. 

Hugo von zur Mühlen suri 15. veebruaril 1869. Ta on maetud Halliste surnuaeda. 

## Viited


### Kirjandus
* Stryk, Leonhard von. *Beiträge zur Geschichte der Rittergüter Livlands*. Kd. 1. Tartu. 1877.
* Transehe-Roseneck, Astaf von. *Genealogisches Handbuch der livländischen Ritterschaft*. Kd. 1.Görlitz. 1929.
Calonarius

***Calonarius*** on šampinjonilaadsete seltsi vöödikuliste sugukonda kuuluv perekond seeni.

## Liike
**Calonarius atrovirens* – piparvöödik
**[[Calonarius aureofulvus]]*
**[[Calonarius aureopulverulentus]]*
**[[Calonarius barbarorum]]*
**Calonarius citrinus* – väävelvöödik
**[[Calonarius corrosus]]*
**Calonarius cupreorufus* – vaskpruun vöödik
**[[Calonarius dalecarlicus]]*
**[[Calonarius elotoides]]*
**[[Calonarius flavipallens]]*
**[[Calonarius flavovirens]]*
**Calonarius meinhardii* – Meinhardi vöödik
**Calonarius odorifer* – aniisvöödik
**Calonarius olearioides* – lõhnavöödik
**[[Calonarius piceae]]*
**Calonarius prasinus* – rohevöödik
**[[Calonarius saporatus]]*
**[[Calonarius sodagnitus]]*
**Calonarius splendens* – erekollane vöödik
**[[Calonarius sulfurinus]]*

## Välislingid
* ''Calonarius'' andmebaasis eElurikkus
Kriitiline realism (filosoofia)

**Kriitiline realism** on teooria tajuõpetuses, et mõned meie meeleandmed (näiteks esmaste omadustega andmed) võivad ja esindavad täpselt väliseid esemeid, omadusi ja sündmusi, samas kui teised meie meeleandmed (näiteks ettekujutused ja illusioonid) ei esinda täpselt ühtegi välist eset, omadust ja sündmust. 

Kriitiline realism tekkis 1920 a. USA-s. Esindajad Roy Wood Sellars ja George Santajana. Tunnus on tajutoimingu liigitamine kolmeks: ese, isik ja vahendavad andmed (mis moodustavad teadmise sisu). Kriitilises realismis eristatakse meelest sõltuvad maailma osad ja tajusüsteemist või mõistusest sõltuvad sisemise kujutluse loomingu osad. See erineb otsese realismi kahe osalisest tajumudelist.

Kriitilises realismis teadmiste peamiseks esemeks on meist sõltumatult eksisteeriv tunnetatav maailm. Reaalsus ei ole otseselt tajutav. Füüsilise maailma tunnetusliku mõistmise teel on vahendajaks vaimsed protsessid, mudelid ja skeemid. Tuleb selgelt eristada uuritavat asja ja vaimset protsessi, mille kaudu me asja kohta teadmisi saame. Teadmise loomise protsessi osana käsitletakse ka vigu, illusoorseid ettekujutusi ning tunnetuslikku variatiivsust.

## Viited
Vaskpruun vöödik

**Vaskpruun vöödik** (*Calonarius cupreorufus*), vanasti vaskjas limaloorik (*Phlegmacium orichalceum*), ka vaskvöödik, on šampinjonilaadsete seltsi vöödikuliste sugukonda kuuluv liik seeni.

Seen sai uue nime aastal 2024 komisjoni kaudu, kuhu kuulusid Eesti juhtivad mükoloogid, sh Irja Saar.

Liiki kirjeldati 1994. aastal kui *Cortinarius cupreorufus*. 2022. aastal paigutati liik geeniandmete põhjal ümber perekonda *Calonarius*.

## Viited

## Välislingid
* Vaskpruun vöödik andmebaasis eElurikkus
Caspar Wrede

**Caspar Wrede** (sünnikuupäev pole teada, surnud 1667) oli Rootsi sõjaväelane, Turu lääni maaisand.

Wrede perekond introdutseeriti  1625. aastal Rootsi rüütelkondna tituleerimata aadlisuguvõsaklassi numbriga 68, perekond sai Rootsi rüütelkonna vabahärra tiitli 18.8.1653 ja tutvustati 7.6.1654 numbriga 44. Perekond kanti 1746. aastal Eestimaa rüütelkonda numbriga 135. Immatrikuleeriti Soome rüütelkonda 17.9.1818 numbriga 2 vabahärrana. Perekond elab edasi Rootsis, Soomes ja Saksamaal. 

Caspar oli Henrik Wrede poeg, kes langes 17. septembril 1605 Poola-Rootsi sõda (1600–1611) Salaspilsi ehk Kirchholmi lahingus pärast seda, kui andis oma hobuse Rootsi kuningale Karl IX-le, pärast kuninga hobuse langemist. “Kui üks liivimaalane nimega Henrik de Wrede poleks meid oma hobusega aidanud, oleksime langenud vaenlase kätte elusalt või surnult.” 

Caspar Wrede  omas Eesti alal Preedi mõisat ja Liivimaal Wredenhofi (Briede) mõisnik ning Soome alal Peipäla mõisat 

Caspar Wrede on maetud Tallinna toomkirikusse 27. veebruaril 1667, koos naise, Sofiaga (sünd. Taube af Karlö).
## Isiklikku
Caspari noorem vend Carl Henrik Wrede (8.4.1606 Haapsalus, st pärast isa surma 17.9.1605) – 3.11.1654, maetud Jakobi kirikusse Stockholmis (Rootsi) oli Svea õuekohtu assessor ja Turu lääni maaisand, Wredede Soome perekonna esiisa Soomes.

Caspar Wredel oli kaks poega: 
*Caspari vanem poeg, Fabian Wrede (20.3.1641 Peippolas Elimäki vallas (Soome) – 6.12.1712), kellega krahviperekond meessoost liinil hääbus. Krahvitiitel 10.12.1687, introdutseeritud 1689. Rootsi kuningas Karl XII eestkostja. Maetud Björklinge kirikusse Uppsalas Rootsis. 
*Caspari noorem poeg Gustaf Johan (1645 –  Ruokolahti, maetud Orimattila kirikusse (Soome) 1696). Gustaf Johani noorim poeg Fabian (sünnikuupäev pole teada, surnud 1727 Wredensitzis (Preedi mõis, Eesti) omas lisaks Sitzile ka Rehhot Eestis. Fabian oli Wrede perekonna peaharude esiisa, kes elas Eestis kuni 1930. aastateni.

## Viited
Erich Veetõusme

**Erich Veetõusme** (24. jaanuar (11. jaanuar vkj) 1918 Tallinn – 17. mai 1959 Tallinn) oli Eesti kergejõustiklane (kesk- ja pikamaajooksja). 

Lapsepõlv möödus Raasikul, lõpetas Pikavere algkooli. Õppis Eesti sõjaväeteenistuses autojuhiks. 

Esimest korda võistles 16-aastaselt. Treenis omapäi, alates 1937. aastast Tallinna tselluloosivabrikus töötades spordiühing Puhkekodu liikmena koos Hugo Tartoga. Tõusis esile Eesti meistri ja rekordimehena 800 m jooksus. Kalevi liikmena (alates 1939. aastast) treenis Edgar Tamme, Ruudi Toomsalu ja Eduard Pröömi juhendamisel. 

Aastatel 1938–1952 tuli ta Eesti ja Eesti NSV meistriks 35 korral: 22 korral üksikjooksudes (sh 6 korral murdmaajooksudes) ja 13 korral teatejooksudes. Võistles 26 korda Eesti NSV koondises. Aastatel 1938–1952 uuendas ta Eesti ja Eesti NSV rekordeid 25 korral üksikjooksudes ja 11 korral teatejooksudes. 

Võitis NSV Liidu meistrivõistlutel 1500 m jooksus neli kulda (1945, 1949–1951) ja hõbeda (1947), 800 m jooksus hõbeda (1949) ja kaks pronksi (1945 ja 1948), ka teatejooksus hõbeda (1945) ja pronksi (1946). Parandas 1500 m jooksus kaks korda NSV Liidu rekordit ning oli 1948. aastal rekordi püstitajaid 4 × 800 m ja 1952. aastal 4 × 1500 m teatejooksus. Kuulus neli korda NSV Liidu kergejõustikukoondisesse.

Juhendas 1945–1954 Kalevi keskmaajooksjaid Aleksander Tšikinit, Manivald Vallikivi, Ilmar Pendret, Ants Kõverjalga ja Mihail Velsvebelit. 

## Teoseid
*"Kergejõustik". Tallinn 1956. Kaasautor

## Mälestuse jäädvustamine
*1960–1992 korraldas Kalev tema mälestuseks jooksuvõistlust.

## Viited

## Välislingid
*
* 
*Haud Tallinna Metsakalmistul
Aadam ja Eeva

**Aadam ja Eeva** on üks kunstiteoste motiividest.

Paljudel juhtudel on seda kasutatud selleks, et õigustada alasti figuuride kujutamist.
Perlovskoje kalmistu

**Perlovskoje kalmistu** (vene keeles Перловское кладбище) on kalmistu Moskvas Kirderingkonnas Lossinoostrovski rajoonis (munitsipaalringkonnas) aadressil Startovaja ulitsa 16.

Perlovskoje kalmistu pindala on 12,7 hektarit. Kalmistul on ka kolumbaarium. Perlovskoe kalmistul on kolm juudi sektorit.

Perlovskoje kalmistu rajati 1932. aastal algselt juudi kalmistuna. Seoses halduspiiride muutmisega on kalmistu alates 1978. aastast Moskva linna piirides. Kalmistul on Teises maailmasõjas hukkunud Nõukogude sõjaväelaste vennaskalmistu.

## Maetuid
*Nikolai Bahvalov, matemaatik
*Boriss Birger, kunstnik
*Albert Burov, näitleja, teatrilavastaja ja -pedagoog
*Naum Granovski, fotograaf ja fotokorrespondent
*Serafima Jungai, helilooja, pianist ja muusikapedagoog
*Nadežda Jureneva, kammerlaulja ja muusikapedagoog
*Daniil Kraminov, ajakirjanik, kirjanik ja publitsist
*Igor Miklaševski, poksija, poksitreener ja -kohtunik ning luuraja
*Vladimir Mikuševitš, luuletaja, tõlkija ja religioosne filosoof
*Viktor Panfjorov, mehaanikateadlane
*Anatoli Rubinov, ajakirjanik, publitsist ja kirjanik
*Mihhail Rubtsov, metsandusteadlane
*Marija Skvortsova, näitleja
*Boriss Šustrov, kirjanik ja stsenarist
*Vladislav Zubarev, kunstnik
*Vladislav Žmelkov, jalgpallur

## Viited
Rooma maraton

**Rooma maraton** (itaalia keeles *Maratona di Roma*) on maratonivõistlus, mis toimub igal aastal, tavaliselt märtsis või aprillis, Itaalia pealinnas Roomas. Esmakordselt korraldati see 1982. aastal ning on sellest ajast saadik kasvanud üheks Euroopa populaarseimaks maratoniks. Rooma maratoni rada on unikaalne, kulgedes läbi ajalooliste vaatamisväärsuste, sealhulgas Colosseumi, Püha Peetruse väljaku, Panteoni ja paljude teiste kuulsate monumentide. Võistlus algab ja lõpeb Colosseumi lähedal, pakkudes jooksjatele ja pealtvaatajatele hea vaate Rooma ajaloolisele südamele. Igal aastal lõpetab Rooma maratoni üle 5000 jooksja kogu maailmast, muutes selle oluliseks rahvusvaheliseks spordisündmuseks ja turismiatraktsiooniks. Kuigi rada pole kiireim maailmas oma arvukate väikeste tõusude ja ajaloolise sillutise tõttu, pakub see võimalust kogeda Rooma kultuuripärandit.

## Viited

## Välislingid
*Koduleht
Rotterdami maraton

**Rotterdami maraton** (hollandi keeles *Marathon Rotterdam*; ametliku nimega **[[NN Group|NN]] Rotterdam Marathon**) on maratonijooksuvõistlus, mis toimub iga aasta aprilli alguses Hollandis Rotterdamis. Esmakordselt korraldati see 1981. aastal ning on sellest ajast saadik kujunenud üheks maailma prestiižsemaks maratoniks.

Rotterdami maraton on tuntud oma kiire ja tasase raja poolest, mis kulgeb läbi linna tänavate ja üle kuulsa Erasmuse silla. See maraton on olnud paljude rekordite sünnikoht, sealhulgas mitme Hollandi rekordi. Igal aastal osaleb Rotterdami maratonil üle 16 000 jooksja rohkem kui 80 riigist ning seda jälgib tee ääres üle 900 000 pealtvaataja.

## Vaata ka
* Rotterdami poolmaraton

## Välislingid
* Koduleht
Janika Lõiv

**Janika Lõiv** (aastani 2011 **Ardel**, sündinud 28. novembril 1989 Võrus) on eesti jalgrattasportlane.

Ta lõpetas 2008. aastal Tsirguliina Keskkooli. 

## Sportlikud saavutused
### Kergejõustik
Ta on harrastanud isa Veiko käe all kergejõustikku ning tulnud aastatel 2007–2011 kesk-, takistus- ja pikamaajooksus mitmel korral Eesti juunioride ja noorsoomeistriks ning võitnud Eesti meistrivõistlustel 2 korral 3000 m takistusjooksus (2008, 2010) ja Eesti sisemeistrivõistlustel 3000 m jooksus (2008) pronksi.
### Jalgrattasport
Jalgrattatreeninguid alustas Janika Lõiv 2014. aastal abikaasa Urmas Lõivu õhutusel. Hiljem on tema treenerid olnud ka Karmen Reinpõld ja Jesus Castellanos Torres.

Lõiv on võistelnud profiklubides KMC Orbea (2022, Prantsusmaa) ja KMC MTB Racing Team (2023–2024, Holland).  Aastast 2019 on ta MTÜ Team Lõiv MTB juhatuse liige.
#### Olümpiamängud
*Mägirataste maastikusõit: 2020. aasta suveolümpiamängudel Tōkyōs 17. ja 2024. aasta suveolümpiamängudel Pariisis 19. koht. 
#### Maailmameistrivõistlused
*Mägirataste maastikusõit: 2018. aastal 40., 2019. aastal 23., 2020. aastal 20., 2021. aastal 16. ja 2023. aastal 35. koht.
*Lühirajasõit: 2021. aastal 13. ja 2022. aastal 29. koht.
#### Euroopa meistrivõistlused
*Mägirataste maastikusõit: 2018 – 23., 2019 – 9., 2020 – 11., 2021 – 6., 2022 – 11., 2023 – 13. (ühtlasi Euroopa mängud) ja 2024 – 8. koht.
*Lühirajasõit: 2024 – 4. koht.
#### Eesti meistrivõistlused
Aastatel 2017–2024 on Lõiv tulnud 10 korral Eesti meistriks (sh 3 korral lühirajal) mägirataste maastikusõidus ja 1 korra teatekrossis. 

Aastatel 2019–2023 on Janika Lõiv valitud Eesti Jalgratturite Liidu poolt Eesti parimaks naisratturiks.

## Tunnustus
*2025 – Viljandimaa parim naissportlane

## Isiklikku
Janika Lõivu vanemad on Piia ja Veiko Ardel. Veiko Ardel on tulnud 1987. aastal vabamaadluses Eesti meistriks, tegutsenud maadlus- ja kergejõustikutreenerina ning on läbinud rohkem kui 50 korral maratoni jooksudistantsi. Janika Lõivul on kaks õde, noorem õde Johanna Ardel on tulnud mitmel korral kesk- ja pikamaajooksudes Eesti meistriks ja sisemeistriks.

## Viited

## Välislingid
* 
* Janika Lõiv rühkis nelja aastaga nullist olümpiaala maailma eliiti. Õhtuleht, 28. oktoober 2020.
*Janika Lõiv loobus profilepingust, et valmistuda OM-iks koduste toetajate toel. jooksja.ee, 10. detsember 2020.
*Lõiv enne teist olümpiat: see on ikka ime, et suutsin punktid kokku korjata. sport.err.ee, 2. juuni 2024.
Bounty (šokolaad)

**Bounty** on kookostäidisega šokolaadibatoon, mida toodab Ameerika Ühendriikide ettevõte Mars Inc. See tuli Suurbritannias ja Kanadas turule 1951. aastal. Bounty on 1936. aastal müügile tulnud Moundsi kompkveki koopia ning samuti on eeskuju võetud 1948. aastal tootmisse jõudnud The Hershey Company kommist Almond Joy.
Chicago maraton

**Chicago maraton** (inglise keeles *Chicago Marathon*) on igal aastal oktoobri alguses Ameerika Ühendriikides Illinoisi osariigis Chicago linnas toimuv maratonivõistlus. See kuulub prestiižsesse maailma maratoni suurvõistluste sarja ning seda korraldatakse alates 1977. aastast. Chicago maraton on tuntud oma kiire ja tasase raja poolest, mis kulgeb läbi 29 linna linnaosa, alustades ja lõpetades Grant Parkis. Rada on sobilik nii isiklike- kui maailmarekordite püstitamiseks. Üritusest võtab igal aastal osa üle 40 000 jooksja rohkem kui 100 riigist ning seda jälgib tee ääres üle miljoni pealtvaataja. Chicago maraton on ka heategevuslik üritus, mille käigus kogutakse märkimisväärseid summasid erinevatele heategevusorganisatsioonidele.

## Viited

## Kirjandus
* Britt, Raymond, "Chicago Marathon: Images of Sport", Arcadia Publishing, 2009.
* Cooper, Pamela, "The American Marathon", Syracuse University Press, 1998.
* Suozzo, Andrew, "The Chicago Marathon", University of Illinois Press, 2006.
* Treadwell, Sandy, "The World of Marathons", Stewart, Tabori & Chang, 1987.

## Välislingid
*
Uno (kaardimäng)

**UNO** on kaardimäng, mille leiutas 1971. aastal Merle Robbins, kes elas Ameerika Ühendriikides Ohio osariigis Cincinnati eeslinnas Readingus. 1992. aastani kuulusid mängu müügiõigused ettevõttele International Games. Jaanuaris 1992 ostis Mattel selle firma ära ning sai seeläbi ka "UNO" mängu müügiõiguse.

"UNO" mängimiseks on spetsiaalsed kaardid, mäng põhineb traditsioonilisel Saksa mängul "Mau-mau".

Robbinsil tekkis mängu idee pärast seda, kui ta koos pereliikmetega mängis traditsioonilist kaardimängu "Crazy Eights", kuid nad tahtsid sellele midagi uut lisada. Nad lõid oma mängu, mis põhines mängu "Crazy Eights" reeglitel, kuid lisasid sellele uusi elemente ja võtsid kasutusele spetsiaalsed kaardid, mis võimaldasid mängijatel teha erilisi toiminguid (nt kaardi vahetamine, mängu suuna muutmine).

## Viited

## Välislingid
* Ametlikud reeglid (inglise keeles)
* "Uno" Matteli kodulehel
Fiat Uno

**Fiat Uno** on Itaalia autotootja Fiati sõiduautomudel, mille kujundas Italdesigni disainer Giorgetto Giugiaro. Sõidukiga prooviti teha 1978. aasta Lancia Megagamma ideest väiksem versioon. Kokku toodeti üle 8,8 miljoni auto, mis teeb sellest tootmisarvu mõttes ajaloo kaheksanda autoplatvormi.

## Esimene põlvkond (1983–1995 Euroopas; kuni 2014 Brasiilias)
Uno esitleti 1983. aastal ja see vahetas välja Fiati väikeauto 127. Detsembris 1983 valiti Uno Euroopa 1984. aasta autoks napilt Peugeot 205 ees.

Välja tulles oli Uno saadaval neljasilindriste bensiinimootoritega: 
* **903 cm³:** 33 kW (45 hj)
* **1116 cm³:** 40 kW (55 hj) 
* **1301 cm³:** 51 kW (70 hj)

Septembris 1989 esitleti Frankfurdi autonäitusel mudeliuuendust (*facelift*). Itaalias lõppes tootmine 1995. aastal pärast järglasmudeli Punto väljatulekut, kuid tootmine jätkus veel Poolas (1994–2002), Türgis (1994–2000) ja Lõuna-Ameerikas (Brasiilias kuni 2014).

### Uno Turbo i.e.

Aprillis 1985 tuli välja ka *hot hatch*-versioon **Uno Turbo i.e.**. See kasutas Fiat Ritmolt pärit 1301 cm³ bensiinimootorit Boschi mitmepunktisissepritse ja IHI laaduriga, mis andis võimsuseks **77 kW (105 hj)**. Auto kiirendas 0–100 km/h 8,5 sekundiga. 

Mootori kubatuuri muudeti 1299 cm³-lt 1301 cm³-le Itaalia liiklusseaduste tõttu, mis lubasid üle 1300 cm³ kubatuuriga autodel sõita kiirteedel kiirusega 140 km/h.

## Teine põlvkond ehk Novo Uno (2010–2021)

2010. aastal tuli Brasiilias välja täiesti uus Uno (tuntud kui *Novo Uno*), mis põhines Fiat Panda platvormil. See oli senisest Unost mõnevõrra väiksem linnaauto (A-kategooria). Seda mudelit toodeti Brasiilias kuni 2021. aasta lõpuni.

## Kultuuriline tähendus
1987–1994 tegutses Itaalias kriminaalne rühmitus **Banda della Uno bianca**, mille liikmed olid valdavalt äärmusparempoolsete vaadetega politseinikud. Nad kasutasid transpordiks tihti valgeid Fiat Unosid, kuna neid oli suhteliselt lihtne varastada ja tol ajal Itaalias väga laialt levinuna oli neid raske teiste autode hulgast tuvastada.

## Viited
Gruyère'i juust

**Gruyère** [grüiäär]; saksa keeles *Greyerzer*) on šveitsi juust, mis on pärit Fribourgi, Vaud', Neuchâteli ja Berni kantonitest. See on nime saanud Frobourgis asuva Gruyères' linna järgi. Aastal 2001 sai see Appellation d'origine protégée sertifikaadi.

Gruyère on Šveitsi ehk Alpi tüüpi juust, mis võib olla nii magus kui veidi soolane, maitse oleneb suuresti vanusest. Noorena on see kreemjas ja pähkline, vanemana kõvem. Juust saavutab lõpliku vanuse viie kuni kaheteistkümne kuu jooksul ning võib mureneda. Gruyèred aetakse vahel segi Emmentali juustuga, kuid erinevalt Emmentalist ei ole tänapäevases Gruyères eriti auke (kuigi 19. sajandil võis see olla vastupidi). Gruyère on nii Šveitsi kui suure osa Euroopa populaarseim juustusort.

## Vaata ka
* Kulinarisches Erbe der Schweiz
* Juustude loend
* Palazzo della Civiltà Italiana

## Viited

## Välislingid
* Le Gruyère AOC koduleht
Comté juust

**Comté** on Prantsusmaalt pärit juustusort, mida valmistatakse Šveitsiga piirnevas Franche-Comté piirkonnas pastöörimata lehmapiimast. 

Comté on *[[appellation d'origine contrôlée]]* (AOC) sertifikaadi juustudest populaarseim, seda valmistatakse aastas ligi 66 500 tonni. See on Alpi tüüpi juust.

Comtéd valmistatakse ketastena, mis on 40–70 cm läbimõõduga ja umbes 10 cm paksud. Üks ketas kaalub kuni 50 kg. Koor on tavaliselt tolmukaspruuni värvi ja sisemus kahvatukollane. Tekstuur on suhteliselt kõva ja elastne ning maitse on mahe ja kergelt magus.

## Vaata ka
* Juustude loend

## Viited
Wing chun

***Wing chun*** (ka ***yongchun***; hiina keeles 詠春 või 咏春) on hiina võitluskunst, Lõuna-Hiina kung fu liik. See on keskendunud lähivõitlusele, kiirlöökidele ja otsesele tõhususele. Sellel on filosoofia, mis rõhutab vastase keskjoone tabamist. See saavutatakse samaaegse rünnaku ja kaitsega ja vastase jõu kasutamisega tema enda vastu.

## Vaata ka
* Hiina võitluskunstid
* Wushu

## Kirjandus
* 
*
Napoli pitsa

**Napoli pitsa** (itaalia keeles *pizza napoletana*) on tomatite ja ''mozzarella''<nowiki/>'ga valmistatud pitsa.  

Tomatid peavad olema kas San Marzano tomatid või *pomodorini del Piennolo del Vesuvio*, mis kasvavad Vesuuvi mäest lõuna pool asuvatel vulkaanilistel tasandikel. Juust peab olema *mozzarella di bufala campana* kaitstud päritolunimetusega juust, mis on valmistatud Campania ja Lazio soodel poolmetsikult kasvanud vesipühvli piimast, või *fior di latte*, lehmapiima-*mozzarella*, mis on garanteeritud traditsioonilise eritunnusega (GTG).   

Napoli pitsal on kaitstud staatus, mille on andnud Itaalia standardiorganisatsioon, mida haldab Associazione Vera Pizza Napoletana (AVPN). Kaitstud nimetuse saavad *pizzeria*'d, mis vastavad rangetele Napoli pitsavalmistamise traditsioonilistele nõuetele.

*Pizza napoletana* on traditsiooniline garanteeritud eritoode (GTG) Euroopas ning selle valmistamise kunst on kantud UNESCO vaimse kultuuripärandi nimekirja. .  Garantiisertifikaat tõendab, et toidul on teatud eriomadused, mis eristavad seda kõigist teistest selle kategooria toodetest, ning et selle tooraine, koostis või tootmismeetod on olnud ühtlane vähemalt 30 aastat. 

Euroopa Liit on tunnustanud *pizza napoletana*'t ehk Napoli pitsat garanteeritud traditsioonilise eritunnusega alates 5. veebruarist 2010. 

## Retsept
Associazione Verace Pizza Napoletana (AVPN)  väljapakutud reeglite kohaselt koosneb ehtne Napoli pitsa tainas nisujahust, naturaalsest Napoli pärmist või õllepärmist, soolast ja veest. Tainas peab olema rasva- ja suhkruvaba. Tainas peab olema valmistatud peeneks jahvatatud nisujahust. 

Tainast tuleb sõtkuda käsitsi või mikseriga väikesel kiirusel. Pärast kergitamist tuleb tainas vormida käsitsi ilma tainarulli või muu masina abita ja see ei tohi olla paksem kui 3 millimeetrit. Pitsat tuleb küpsetada 60–90 sekundit 485 °C puuküttega ahjus. Küpsetamise ajal peaks tainas olema pehme, elastne, õrn ja lõhnav.

## Erivormid
Variante on erinevaid, näiteks algse nimega *[[pizza Margherita]]*'le lisatakse tomatit, *mozzarell*'at, basiilikut ja ekstra väärisoliiviõli, mõnikord puistatakse peale ka Parmesani juustu.

Teine variant on *pizza marinara*, millele lisatakse tomatit, küüslauku, punet ja ekstra-väärisoliiviõli.

Veel üks variant on *Pizza Margherita DOP*, mida valmistatakse tomatist, Campaniast pärit pühvli-*mozzarella*'st, basiilikust ja ekstra väärisoliiviõlist. 

## Viited
SZA

**Solána Imani Rowe** (sündinud 8. novembril 1989 Saint Louises Missouris) on Ameerika Ühendriikide laulja-laulukirjutaja. Tema esinejanimi on **SZA**.

SZA alustas muusikakarjääri 2010. aastate alguses, avaldades iseseisvalt EP-sid. 2013. aastal sõlmis ta lepingu plaadifirmaga Top Dawg Entertainment. SZA muusika on segu R&B-st, soulist, hiphopist ja alternatiivmuusikast. Tema laulusõnad käsitlevad sageli selliseid teemasid nagu enesekindlus, seksuaalsus ja isiklikud suhted.

## Isiklikku
Tema vanemad on Aafrika päritolu ameeriklased. Alates 2019. aastast kasutab ta Instagramis enda Nigeeria päritolu toonitavat nime **Amarachi Chinonso**.

## Vaata ka
* Top Dawg Entertainment

## Viited
Olenja lennuväebaas

**Olenja lennuväebaas** on sõjaväelennuväli Venemaal Murmanski oblastis Koola poolsaarel.

Peamiselt kaugpommitajate (sh Tu-22M3) teenindamiseks mõeldud lennuväebaas asub 93,11&nbsp;km kaugusel Murmanskist lõunakagus ja 8,36&nbsp;km kaugusel Olenegorskis idakirdes.

## Viited
Eesti tänavakunstnikud

Tänavakunst on noorte anonüümne eneseväljendusviis avalikus ruumis. Sõltumata soost alustatakse grafitiga hetkest, mil jaksatakse aerosoolvärvipurki käes hoida, ja tegutsetakse eeldatavalt kuni 30. eluaastateni. Kindlasti mängib seejuures rolli kuulsusejanu ja rahuldamata tunnustusvajadus. Grafitiviljelejaid iseloomustab nii Eestis kui ka mujal maailmas oma nn organisatsioonide ehk kampade kultus.

Agnes Trumpi 2000-2001. a läbi viidud uuringu kohaselt on Eesti grafititegijatest 88% mehi ja vaid 12% naisi, mis on tunduvalt rohkem naiste kasuks, kui enamasti välismaal. (Siiski ei pruugi olla tegemist päris täpse infoga, sest Trumpi uuring põhineb 59 osalenud noore vastusel. Nii vähese osalenute hulga puhul võisid küsimustiku levitamise kanalid (valdavalt internet ja käest kätte levitamine) objektiivset tulemust enam seotud inimeste kasuks kallutada.)

## Eesti tänavakunstnikke

* Edward von Lõngus
* GUTFACE
* Kairo
* Stina Leek
* k2rte
* TAF
* MinaJaLydia
* müra2000
* Hapnik
* Mina ja Täna
* Rodo Dodo
* PRTKR

## Tsitaate Eesti tänavakunstnikelt
"See on sisemine tung, mis ajab ainsal laste vabal õhtul omaette maailma. Töö jääb aga seisma, sest politsei hiilib selja taha ja küsib, kas luba on. Muidugi ei ole! Värskes õhus maalimine on su tervisele hea ja see elektrikapp lausa hüüdis su nime." 

"See on naiivne enesekindlus parkida auto keset päeva otsa suure silla alla, et üks pirakas maalritöö seina rullida. Pooltund hiljem astub ligi politsei ja uurib, kas luba on. Loomulikult mitte! See koht paistis nõnda tühi ja kõle, et ise kutsus kunsti kaela."

"Kunsti inimeste eest galeriidesse ärapeitmine on see, mida mina nimetaksin kriminaalseks aktiks." -Edward von Lõngus

"Tegutse südametunnistuse, mitte seaduse järgi!" -Sirla

"Tartu tänavakunst on ootusärevus, et saaks juba südaööl ratta sadulasse hüpata ja kamba sõpradega kokku saada. Kõigil on kottis midagi erinevat: kleepsud, spreipurgid, tapeedikad, värvirullid, akrüülvärv, markerid. Valid koha ja palud mõttes, et sa ei satuks kokku härra Politseinikuga."

"Kui ei meeldi, tee üle ja tee paremini." -Sirla

"Avalik ruum kuulub kõigile." -Sirla

"Kui sügavat & tähenduslikku kontseptsiooni tahad, pead selle ise välja mõtlema” -Stina Leek

"Inimeste paigutamine sinna, kus on kunst, on palju keerulisem kui kunsti paigutamine sinna, kus on inimesed." -Edward von Lõngus

## Vaata ka
*Grafiti Eestis
*Sirla

## Viited


## Välislingid
* MinaJaLydia, "Madonna lapsega" valmimine Kompanii tänaval Tartus 2014. aastal
* Eesti grafiti ja tänavakunsti galerii
George Santayana

**George Santayana** (sünninimega **Jorge Agustín Nicolás Ruiz de Santayana y Borrás**; 16. detsember 1863 Madrid – 26. september 1952 Rooma) oli Hispaaniast pärit Ameerika Ühendriikide filosoof ja kirjanik.

## Eesti keeles ilmunud kirjandus
*Ilutunne : esteetikateooria visand. George Santayana (2009). Tartu : Ilmamaa.
*Kolm filosoofilist poeeti : Lucretius, Dante ja Goethe. George Santayana (2024). Tartu : Ilmamaa.
*Egotism saksa filosoofias. George Santayana (2025). Tartu : Ilmamaa.
Raffiapalm

**Raffiapalm** (*Raphia*) on katteseemnetaimede perekond palmiliste sugukonnas. Perekonda kuulub ligi 20 liiki, mis kasvavad enamjaolt Aafrika troopilistes piirkondades, eriti Madagaskaril. Üks liik (hiidlehine raffiapalm) on levinud ka Kesk- ja Lõuna-Ameerikas. Raffiapalmid kasvavad kuni 16 meetri kõrguseks ning nende lehed võivad olla kuni 3-meetrise läbimõõduga.

## Liike
**Raphia farinifera* – madagaskari raffiapalm
**Raphia regalis* – kuninglik raffiapalm 
**Raphia taedigera*  – hiidlehine raffiapalm 
**Raphia vinifera* – veini-raffiapalm 

## Viited